***OSNOVNA ŠKOLA GORNJA VEŽICA***

 ***G. Vežica br. 31.***

***Rijeka***

KLASA: 112-02/20-01/4

URBROJ: 2170-55-01-20-0004

Rijeka, 6. listopada 2020.godine

 Na temelju čl. 11. Pravilnika o načinu i postupku zapošljavanja u OŠ Gornja Vežica u Rijeci Povjerenstvo za vrednovanje kandidata koji sudjeluju u natječaju za zasnivanje radnog odnosa na radno mjesto pomoćnika u nastavi daje kandidatima:

**UPUTE ZA PRIPREMU KANDIDATA KOJI PODNOSE PRIJAVU NA JAVNI NATJEČAJ U OSNOVNOJ ŠKOLI GORNJA VEŽICA**

Na radno mjesto:

* Pomoćnik u nastavi 1 izvršitelj na određeno, nepuno radno vrijeme (20 sati tjedno)

***I. Vrijeme i mjesto održavanja testiranja***

 Pismeno testiranje održati će se u srijedu 14. listopada 2020. u 17,00 sati na adresi Rijeka, Gornja Vežica br. 31. u učionici br.17.

 Usmeno testiranje (intervju) održat će se u četvrtak 15. listopada 2020. godine u 17,00 sati na adresi Rijeka, Gornja Vežica br. 31.

***II. Pravila testiranja***

 Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) te će od njih biti zatraženo predočavanje iste radi utvrđivanja identiteta. Ako kandidat ne pristupi procjeni odnosno testiranju smatra se da je odustao prijave na natječaj.

 Po utvrđivanju identiteta, kandidatima će biti podijeljena pitanja za pisano testiranje koje traje 45 minuta te će odrediti zaporku pod kojom će rješavati test, a koja se prije rješavanja samo testa, uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata. Nakon izrade rang liste, zaporka se povezuje s imenom i prezimenom kandidata.

 Prilikom pristupa na testiranja valja se pridržavati preporuka Nastavnog zavoda za javnog zdravstvo.

***III. Način testiranja***

 Testiranje se sastoji od pisanog i usmenog testiranja.

***IV. Utvrđivanja rezultata i obavještavanje kandidata o rezultatima natječaja.***

 Nakon provedenog postupka testiranja povjerenstvo utvrđuje rang listu kandidata prema ukupnom broju bodova te ju dostavlja ravnateljici škole. Na temelju dostavljene rang liste Povjerenstva ravnateljica nakon razgovora s kandidatima odlučuje kojeg će od tri najbolje rangirana kandidata predložiti Školskom odboru za zasnivanje radnog odnosa.

 O rezultatima natječaja kandidati će biti obaviješteni u skladu s čl. 18. Pravilnika.

***V. Pravni i drugi izvori za pripremanje kandidata za radno mjesto*** pomoćnika u nastavi

1. Pravilnik o pomoćnicima u nastavi i stručnim komunikacijskim posrednicima (NN 102/18)
2. Pravilnik o izmjenama Pravilnika o pomoćnicima u nastavi i stručnim komunikacijskim posrednicima (NN 22/2020 )
3. Pravilnik o osnovnoškolskom i srednjoškolskom odgoju i obrazovanju za učenike s teškoćama u razvoju
4. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. i 68/18., 98/19, 64/20),

 Povjerenstvo za vrednovanje kandidata